Мајка ћерку буди
Заспала лепа Смиља мајци на крилу;
Мајка је буди, у очи љуби:
Устај, не спавај, Смиљо девојко,
Устај, не спавај, даре приправљај:
Видиш ли, Смиљо, свекрове дворе,
Око дворова редом столове
И у столових редом свекрове,
Свекрови редом стоје, даре чекају.
Али беседи Смиља девојка:
Свекрови, родитељи, опростите ми:
Млада сам била, нисам справила,
Мила ме мајка крадом удала,
Крадом удала, нисам ни знала,
Ја нисам знала, да треба дара,
Ја бих спраљала, не бих спавала.

Извор  
Стеван Бошковић, Бачванске песме. У Новоме Саду. Српска народна задружна штампарија, 1879. стр. 122.

Српске лирске народне песме‎
Сватовске песме